
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	  Bucureşti, 11 septembrie 2012

  PL-x 291/2012


AVIZ

asupra

proiectului de Lege pentru ratificarea Acordului între Guvernul României şi Guvernul Statelor Unite ale Americii, semnat la Bucureşti, la 14 decembrie 2011, pentru amendarea Acordului între Guvernul României şi Guvernul Statelor Unite ale Americii referitor la măsurile de protecţie a informaţiilor militare secrete de stat, încheiat la Washington D.C., la 21 iunie 1995

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Acordului între Guvernul României şi Guvernul Statelor Unite ale Americii, semnat la Bucureşti, la 14 decembrie 2011, pentru amendarea Acordului între Guvernul României şi Guvernul Statelor Unite ale Americii referitor la măsurile de protecţie a informaţiilor militare secrete de stat, încheiat la Washington D.C., la 21 iunie 1995, trimis cu adresa nr. PL-x 291 din 3 septembrie 2012, înregistrat cu nr.31/626 din 4 septembrie 2012.

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare ratificarea Acordului între Guvernul României şi Guvernul Statelor Unite ale Americii, semnat la Bucureşti, la 14 decembrie 2011, pentru amendarea Acordului între Guvernul României şi Guvernul Statelor Unite ale Americii referitor la măsurile de protecţie a informaţiilor militare secrete de stat, încheiat la Washington D.C., la 21 iunie 1995, semnat la Bucureşti la 14 decembrie 2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 11 septembrie 2012.

Membrii Comisiei au examinat proiectul de lege supus avizării, expunerea de motive şi avizul favorabil, cu observaţii şi propuneri al Consiliului Legislativ, transmis prin adresa cu nr. 597 din 25 iulie 2012.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a proiectului de lege. 

În raport de obiectul şi conţinutul reglementării, proiectul de lege face parte din categoria legilor ordinare.

                            
   PREŞEDINTE,                          
   SECRETAR,

                                    Daniel Buda                                Gabriel Andronache
Consilier parlamentar,

Rodica Penescu        

